b'\n_START_ARTICLE_\nCelulit\n_START_PARAGRAPH_\nCelulit je potko\xc5\xbena naslaga masnog tkiva s karakteristi\xc4\x8dnim udubinama i \xc4\x8dvori\xc4\x87ima (\xe2\x80\x9enaran\xc4\x8dina kora\xe2\x80\x9d); stanje kod kojeg dolazi do nagomilavanja masno\xc4\x87a i toksina pod ko\xc5\xbeom uslijed \xc4\x8dega dolazi do slabljenja vezivnog tkiva, koje povezuje ko\xc5\xbeu s mi\xc5\xa1i\xc4\x87ima te stvaranja karakteristi\xc4\x8dnog nabiranja gornjeg sloja ko\xc5\xbee. Ovo stanje osobito je karakteristi\xc4\x8dno za neke dijelove tijela kao \xc5\xa1to su podru\xc4\x8dje nadlaktice, trbuha, stra\xc5\xbenjice te donjih ekstremiteta (udova). Celulit se uglavnom javlja nakon puberteta i to uglavnom u mladih djevojaka, a rje\xc4\x91e mladi\xc4\x87a. Na\xc5\xbealost zbog pogre\xc5\xa1nih prehrambenih navika te nedostatka dnevne rutine konzumiranja obroka i pogre\xc5\xa1nih izvora namirnica uz nisku fizi\xc4\x8dku aktivnost sve je u\xc4\x8destalija pojava i u odraslih ljudi.\n_START_SECTION_\nPovijest\n_START_PARAGRAPH_\nZanimljivo je dodati da je termin celulit prvi puta upotrebljen 1920. Godine te se od tada sve \xc4\x8de\xc5\xa1\xc4\x87e po\xc4\x8deo pojavljivati pogotovo u tiskanim \xc4\x8dasopisima. \xc4\x8casopis Vouge je uvelike doprinio \xe2\x80\x9epopularizaciji\xe2\x80\x9d ovog pojma koji uglavnom optere\xc4\x87uje pripadnice ljep\xc5\xa1eg spola. Va\xc5\xbeno je dodati da je nekada debljina bila simbol mo\xc4\x87i i bogatstva dok se danas na nju gleda mnogo druga\xc4\x8dije osobito zbog drasti\xc4\x8dnog utjecaja na zdravstveni status osobe.\n_START_SECTION_\nEpidemiologija i uzroci\n_START_PARAGRAPH_\nHormoni igraju va\xc5\xbenu ulogu u nastanku i formiranju celulita. Od svih hormona pretpostavlja se da estrogen ima klju\xc4\x8dnu ulogu u nastanku celulita iako za ovakve tvrdnje nema pouzdanih klini\xc4\x8dkih dokaza. Osim \xc5\xa1to daju \xc4\x8dvrsto\xc4\x87u i elasticitet ko\xc5\xbei, oni reguliraju cirkulaciju krvi i limfe u organizmu, a pospje\xc5\xa1uju i bujanje masnog i vezivnog tkiva. Upravo zbog estrogena pojavnost celulita kod pripadnika mu\xc5\xa1kog spola, osim u slu\xc4\x8dajevima manjka androgenih spolnih hormona, je drasti\xc4\x8dno ni\xc5\xbea. No uz estrogen postoji \xc4\x8ditav niz hormona koji pospje\xc5\xa1uju nastanak i razvoj celulita to su katekolamnini (adrenalin, noradrenalin i kortizol) zatim inzulin, prolaktin te tiroidni hormoni. Uzroci nastanka celulita uklju\xc4\x8duju promjene u metabolizmu, fiziologiji pogre\xc5\xa1noj prehrani, promjene u strukturi vezivnog tkiva, hormonalnim utjecajima, genetskim utjecajima.\n_START_SECTION_\nNurnberg-Muellerova ljestvica\n_START_PARAGRAPH_\nNurnberg-Muellerova ljestvica je najzastupljenija te ujedno i najjednostavniji na\xc4\x8din klasifikacije celulita. Obavlja se vizualnim pregledom ko\xc5\xbee te promjenama na njoj uslijed mehani\xc4\x8dkog djeovanja kada pacijent le\xc5\xbei odnosno stoji uspravno. Ljestvica se sastoji od 4 vrijednosti (0, 1, 2 i 3). Vrijednost 0 odnosi se na stanje u kojem celulit nije vidljiv, \xc4\x8dak ni pod mehani\xc4\x8dkim djelovanjem, a osoba stoji uspravno. Vrijednost 1 predstavlja stanje kod kojeg celulit postaje vidljiv tek uslijed mehani\xc4\x8dkog djelovanja na ko\xc5\xbeu. Vrijednost 2 predstavlja stanje u kojem je celulit vidljiv kada osoba stoji uspravno, dok vrijednost 3 predstavlja stanje kod kojeg je celulit vidljiv i kada osoba stoji uspravno i kada le\xc5\xbei.\n_START_SECTION_\nNa\xc4\x8din \xc5\xbeivota\n_START_PARAGRAPH_\nVisok utjecaj stresa, preskakanje obroka, neispavanost i iscrpljenost su stanja, koja uz geneti\xc4\x8dke predispozicije ubrzavaju nastanak celulita. Primjerenom prehranom, fizi\xc4\x8dkom aktivno\xc5\xa1\xc4\x87u te tehnikama masa\xc5\xbee mogu\xc4\x87e je posti\xc4\x87i dobre rezultate.\n_START_SECTION_\nNiskokalori\xc4\x8dna prehrana\n_START_PARAGRAPH_\nNiskokalori\xc4\x8dna prehrana jedino je rje\xc5\xa1enje u borbi protiv celulita, no ovdje valja biti oprezan jer ako energetski unos spustimo prenisko mo\xc5\xbee do\xc4\x87i do usporavanja metabolizma (stanje gladi) \xc5\xa1to ima kontraproduktivan u\xc4\x8dinak na mr\xc5\xa1avljenje tj. gubitak te\xc5\xbeine i zdravlje pojedinca. Ovoje samo prvi dio problema koji se mora svladati kod gubitka te\xc5\xbeine, jer je jo\xc5\xa1 i va\xc5\xbenije postignutu te\xc5\xbeinu uspjeti odr\xc5\xbeati.To je mogu\xc4\x87e posti\xc4\x87i potupnim pove\xc4\x87anjem energetskog unosa i usvajanjem novih navika koje s vremenom postaju svakodnevnom rutinom.'